
HOTĂRÂRE  NR. 85/2025
privind aprobarea trecerii din domeniul public în domeniul privat al Municipiului Vulcan a imobilului teren în suprafață de 192 mp, situat în Vulcan, Str. Nicolae Titulescu, înscris în C.F 64127 Vulcan, nr. crt. A1, nr. cad. 64127
           Consiliul Local al Municipiului Vulcan, întrunit în ședința ordinară din data de 29.05.2025,
           Analizând Proiectul de hotărâre nr. 90/1/7/22.05.2025 și Referatul de aprobare                                               nr. 90/1/8/22.05.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea trecerii din domeniul public în domeniul privat al Municipiului Vulcan a imobilului teren în suprafață de 192 mp, situat în Vulcan,                  Str. Nicolae Titulescu, înscris în C.F 64127 Vulcan, nr. crt. A1, nr. cad. 64127,
         Având în vedere Raportul nr. 89/1/9/22.05.2025  al Serviciului ADPP, din cadrul aparatului de specialitate al Primarului municipiului  Vulcan,
      În baza avizului Comisiei de specialitate „Juridică și de disciplină”, înregistrat  sub                          nr. 88/1/10/29.05.2025  a Consiliului local Vulcan;             

Având în vedere că imobilul teren nu este declarat de uz si interes public national si judetean şi nu face obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de statul român în perioada 6 martie 1945 – 22 decembrie 1989 și nici nu au fost formulate cereri de retrocedare conform Legii nr. 247/2005 privind reforma în domeniul proprietăţii, precum şi unele măsuri adiacente, cu modificările şi completările ulterioare, nu este grevat de sarcini şi nu face obiectul unor litigii;
         În conformitate cu prevederile :

· Legea nr. 287/2009 privind Codul civil, republicată și modificată – art. 864;

· OUG nr. 57/2019 privind Codul admInistrativ, modificată – art. 361 alin. 2-4;,
În temeiul dispoziţiilor art.129, alin.(2), lit.”c” și art.136, alin.(1) din  Ordonanţa de Urgenţă  nr. 57/2019 privind Codul administrativ,
H O T Ă R Ă Ş T E :

            Art.1 (1) Se aprobă încetarea uzului/interesului public al imobilului – teren în suprafață de 192 mp, situat în Vulcan, Str. Nicolae Titulescu, înscris în C.F 64127 Vulcan, nr. crt. A1, nr. cad. 64127. 

                      (2) Având în vedere cele de mai sus, terenul nu își mai justifică scopul/interesul public, devenind astfel oportună trecerea în domeniul privat, pentru o administrare mai facilă în alte scopuri.

Art.2 Se aprobă trecerea din domeniul public al Municipiului Vulcan în domeniul privat al Municipiului Vulcan – administrarea operativă a Consilului local – a imobilului – teren de 192 mp, situat în Vulcan, Str. Nicolae Titulescu, înscris în C.F 64127 Vulcan, nr. crt. A1, nr. cad. 64127.
Art.3 Imobilul înscris în C.F 64127 Vulcan, nr. crt. A1, nr. cad. 64127 nu a fost revendicat de alte persoane în baza Legii 18/1991, a Legii 10/2001, cu completările ulterioare aduse de Legea 247/2005, precum si alte acte incidente în domeniul retrocedărilor bunurilor imobile preluate abuziv de Statul Român si nu face obiectul unui litigiu judecătoresc.

Art.4 Comisia specială de inventariere a domeniului public și privat al municipiului Vulcan, reglementată de art. 289 alin 2 și 3 din OUG nr. 57/2019 privind Codul administrativ, cu modificările și completările ulterioare și de art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, va asigura actualizarea inventarul domeniului public și privat al municipiului Vulcan.
Art.5 Cu ducerea la îndeplinire a prezentei hotărâri se desemneaza Serviciul - ADPP din cadrul Primăriei Vulcan.

Art.6 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.

Art.7 Prezenta hotărâre se comunică Prefectului - Judeţul Hunedoara, Primarului municipiului Vulcan, Compartiment financiar-contabilitate, Serviciului ADPP, BCPI Petrosani şi se aduce la cunoştinţă publică.

Municipiul Vulcan, 29.05.2025

              Această hotărâre  fost adoptată cu    următoarele voturi:
            Total consilieri locali:18

             Prezenți:18

             Pentru  : 18

             Împotrivă:0

             Abțineri:0

